**„Mežkunga kauss”**

**Sacensību nolikums**

**Sacensības organizē:** Staiceles Mežkungs

**Sacensību laiks un vieta:** 2023. gada 27. maijā šautuvē “Pūces”. Sākums 09:00

**Sacensību mērķis:**

Noskaidrot spēcīgāko mednieku formējumu. Paaugstināt katra mednieka praktiskās šaušanas iemaņas.

**Sacensību dalībnieki:**

Tiek uzaicināti piedalīties visi mednieki, kam ir interese un vēlēšanās parādīt sev un citiem savu spējas šaušanas sacensībās. Tiem dalībniekiem, kam nav ieroču glabāšanas un nēsāšanas atļaujas, drīkst piedalīties sacensībās, ja galvotājam ir šāda atļauja un šaušanas laikā galvotājs atrodas blakus šāvējam uz uguns līnijas un atbild par šaušanas drošu norisi. Sacensībās dalībnieki piedalās gan individuālajā, gan ja vēlās komandu vērtējumā. Komandā trīs dalībnieki. Tiesnešiem ir tiesības piedalīties sacensībās, ja uz piedalīšanās brīdi viņus aizvieto cita persona no tiesnešu kolēģijas.

**Ieroči un munīcija:**

Gludstobra medību ieroči, bez tēmēšanas palīgierīcēm. Lodes, izņemot apaļās un dzelzs (virpotās). Munīciju sagādā sacensību dalībnieks. Sacensībās var izmantot ieročus, kura kalibrs nav lielāks par 12.

**Sacensību norises kārtība:**

 **1. „Skrejošā mežacūka”**

* pirms sacensību uzsākšanas, komandas un individuālie dalībnieki izlozē starta numuru, kādā secībā tie startē šaušanas vingrinājumā;
* vingrinājumā “Skrejošā mežacūka” dalībnieks sagatavo 10 patronas.
* pēc dalībnieka pieprasījuma var veikt “sauso šaušanu” (patrona nav patrontelpā), proti, viens mērķis tiks padots no kreisās un viens no labās puses;
* ierocī drīkst ielādēt tikai vienu patronu, ja ierocī ielādē vairāk patronu, tad tiesnesis liek šāvējam pārtraukt vingrinājuma izpildi un anulē rezultātu;
* šaušanas stāvoklis – ieroča laide piespiesta pie jostas vietas, ieroča stobrs vērsts uz augšu, ieroča ieplecošanu drīkst sākt, kad mērķa joslā ir parādījies mērķis.
* ja šis nosacījums netiek izpildīts, tad tiesnesis šāvēju brīdina pēc atkārtotas pārkāpuma izdarīšanas, pārtrauc vingrinājuma izpildi un anulē rezultātu.
* kad šāvējs sagatavojies šaušanai, sauc komandu “Dod”, pēc kuras seko cūkas skrējiens no kreisās uz labo pusi. Turpinājumā, bez atsevišķas komandas, ar sešu – astoņu sekunžu intervālu tiek padots mērķis. Tātad kopumā ir pieci mērķi no kreisās un pieci mērķi no labās puses.
* tiek šauts pa mērķi, uz kura attēlota mežacūka. Mērķa iedaļu vērtības no +10 līdz – 10 (ieskaitot).

2. **„Bluķis”**

* vingrinājumā „Bluķis” dalībnieks sagatavo piecas patronas.
* sagatavošanās laiks līdz vienai min.
* ierocī ielādē vienu patronu.
* kad dalībnieks sagatavojies šaušanai, sacensību tiesnesis dod komandu - sākt, pēc kuras dalībniekam jāveic piecus šāvienus bez atbalsta 40 sekunžu laikā.
* tiek šauts pa mērķi, Mērķis ~20 cm diametrā baļķa gals, Mērķa iedaļu vērtības no 10 līdz septiņi.

**Vērtēšana:**

1. individuāli dalībnieks iegūst vietu, ko dod abās disciplīnās iegūtā punktu summa.

2. vienādu punktu gadījumā augstāko vietu iegūst dalībnieks ar labāku rezultātu vingrinājumā „Skrejošā meža cūka”

3. pirmo astoņu vietu ieguvēji noskaidro godalgoto trijnieku, atkārtojot vingrinājumus „Skrejošā meža cūka” un „Bluķis” attiecīgi kā priekšsacīkstēs.

4. rezultātu noskaidro skaitot kopā iegūtos punktus abos vingrinājumos, priekšsacīkšu rezultāts netiek ņemts vērā.

5. vienādu punktu summas gadījumā augstāku vietu ieņem dalībnieks ar labāku rezultātu(vietu) priekšsacīkstēs.

6. komandu vērtējuma tiek saskaitīti katra komandas dalībnieka izcīnītie punkti priekšsacīkstēs. Vienādu rezultātu gadījumā augstāku vietu iegūst komanda ar labāku kopējo rezultātu vingrinājumā „Skrejošā meža cūku”, ja arī tad rezultāti ir vienādi, augstāku vietu iegūst komanda ar vairāk 10 punktu trāpijumiem.

**Drošības noteikumi**

1. Atrodoties uz ugunslīnijas, ieroci pielādēt drīkst tikai pēc tiesneša komandas "Pielādēt!". Visos citos gadījumos ierocim jābūt izlādētam (patronas nedrīkst atrasties ierocī).

2. Aizliegta jebkuru mobilās saziņas līdzekļu (rāciju, mobilo tālruņu u.tml.) izmantošana, dalībniekam atrodoties uz ugunslīnijas.

3. Par drošības noteikumu pārkāpšanu dalībnieks tiek nekavējoties diskvalificēts.

**FINĀLS.**

1. Individuālajā finālā piedalās astoņi visvairāk punktus ieguvušie dalībnieki;

2. Sērijā pirmais šauj pēc priekšsacīkstēs iegūto punktu summas astotais šāvējs, tad septītais, tad attiecīgi sestais šāvējs u.t.t..

3. Individuāli 10 šāvienu sērija „Skrejošā mežacūku” un 5 pieci „Bluķis”;

4. Individuālajā finālā mērķi tiek padoti pieci no kreisās un pieci no labās puses, rezultāts tiek paziņots pēc visu desmit šāvienu veikšanas.

5. Uzvarētājus nosaka pēc finālā iegūto punktu summas disciplīnā „Skrejošā mežacūka” un „Bluķis”;

6. Ja kāda iemesla dēļ kāds no fināla dalībniekiem nepiedalās vai nereģistrējas finālam, attiecīgais dalībnieks tiek diskvalificēts un fināls notiek papildus nepiesaistot nākamo attiecīgo finālā neiekļuvušo dalībnieku.

7. Pretenzijas iesniedzamas tikai ar rakstveida iesniegumu, iemaksājot drošības naudu 100€ apmērā. Ja strīdus prasība tiek atzīta par pamatotu, drošības nauda tiek atgriezta.

8. Strīdu risināšana – strīdus gadījumus risina galvenā tiesneša izveidota komisija galvenā tiesneša vadībā.

**Apbalvošana.**

* Komandu uzvarētāja tiek apbalvota ar ceļojošo „Mežkunga kausu’’, diplomiem, medaļām un balvām.
* 2. un 3. vietas ieguvēji tiek apbalvoti ar diplomiem, medaļām un balvām.
* Individuāli pirmās trīs vietas ar kausiem, diplomiem, medaļām un balvām.

 **Pieteikšanās un dalības maksa:**

* Pieteikšanās sacensību dienā pie sacensību organizatora no 09:00 līdz 09:30
* Dalības maksa par piedalīšanos sacensībās: 20€ no dalībnieka.
* Par komandas dalību atsevišķa maksa netiek iekasēta.
* Visi iegūtie līdzekļi tiks izmantoti sacensību organizēšanā.

MUNĪCIJA NAV IEKĻAUTA DALĪBAS MAKSĀ.

**INFORMĀCIJA:**

 Galvenais tiesnesis – Sigmārs Cinovskis – 26516155

 STAICELES MEŽKUNGS valde: Jānis Grīnbergs - 26551555